Izuzetan uspjeh hirurga bolnice Univerziteta California u Los Angelesu, 14/1/03 - 2003-01-14
Pet mjeseci nakon operacije razdvajanja, nekada preko glava srasle bliznakinje vraćaju se iz Sjedinjenih Država, svojoj kući u Guatemal
Operacija, koja je privukla pažnju naučnika i šire javnosti, obavljena je 6 augusta u dječijoj bolnici Mattel, Univerziteta Californija u Los Angelesu. Operacija je trajala 22 sata. Nakon toga blizanci su imali još nekoliko operacija. Konačno jučer su se Maria de Jesus i Maria Theresa Quiej Alvarez pojavile pred očima javnosti zdrave, dok su doktori izrazili optimizam da će one voditi normalan život. Kada su došle u bolnicu u Los Angelesu, sestre srasle svojim tjemenima, nisu mogle vidjeti jedna drugu, nisu mogle ustati, ili se kretati. Sada su pred njima neslućene mogućnosti. Roditelji 17 mjeseci starih bliznakinja su se zahvalili američkim ljekarima. Vrlo sam zahvalan bolničkom timu, posebno doktoru Lazareffu i doktoru Kawamotou, bolničarkama i bolnici u cijelini i želim da se zahvalim Fedexu i ljudima koji su za nas napravili malu kuću u Guatemali, tako da se ne moramo vratiti u kuću u kojoj smo do sada živjeli, rekao je Wenceslao Quiej Lopez - otac bliznakinja. Sama operacija ovih bliznakinja iz Guatemale, te briga o njima proteklih pet mjeseci koštala je preko 2 miliona dolara, ali će sve troškove preuzeti bolnica i donatori. Maria de Jesus i Maria Theresa će na kraju imati dodatnu operaciju u Guatemali kako bi se sa njihove lobanje uklonilio nacijepljeni skalp, što će, kažu lječnici, omogućiti rast njihove vlastite kose. Lječnici, takodjer kažu da će sada njihovi neovisni mozgovi, koji su ranije bili spojeni, morati da razviju motorne radnje i sposobnost govora. Mnogi u bolnici u Los Angelesu su se emocionalno vezali za bliznakinje iz Guatemale i kako kaže doktor Hanry Kawamoto uz olakšanje što se djevojčice osjećaju dobro i što mogu kući, one će nedostajati osoblju bolnice, koje se o njima brinulo proteklih pet mjeseci.